**Ծառայության նկարագիր**

|  |  |
| --- | --- |
| Անվանում | Վարորդական իրավունքի վկայական ստանալու քննությունների ընդունման, վարորդական իրավունքի վկայականի, միջազգային վարորդական իրավունքի վկայականի տրամադրման գործընթաց, ինչպես նաև վարորդական իրավունքի վկայականի փոխանակման և կորած վարորդական իրավունքի վկայականի փոխարեն դրա կրկնօրինակի տրամադրման գործընթաց: |
| Արդյունք | Վարորդական իրավունքի վկայականի, միջազգային վարորդական իրավունքի վկայականի տրամադրում։ |
| Դիմումատու | Ֆիզիկական անձ։ |
| Ծառայության տեսակ | Ծառայությունը մատուցվում է ֆիզիկական անձի կողմից ՀՀ ՆԳՆ ոստիկանության «Ճանապարհային ոստիկանության» ծառայության հաշվառման-քննական ստորաբաժանումներ դիմելու (այցելելու, ոչ առցանց) եղանակով։ |
| Ներկայացման ենթակա տեղեկատվություն | 1. Անձը հաստատող փաստաթուղթ հետևյալ կարգով՝   ա) ՀՀ քաղաքացիների համար` անձնագիր կամ նույնականացման քարտ (բնակչության պետական ռեգիստրում հաշվառված չլինելու դեպքում անձին վարորդական վկայական չի տրամադրվում, բացառությամբ ժամկետային ծառայության զինծառայողների, որոնց դեպքում վարորդական վկայականը տրամադրվում է ըստ նրանց՝ բնակչության պետական ռեգիստրում առկա վերջին հաշվառման վայրի) կամ զինվորական գրքույկ` ժամկետային պարտադիր զինվորական ծառայության մեջ գտնվող անձանց համար, ՀՀ ոստիկանության կողմից ժամանակավորապես տրվող` անձը (ինքնությունը) հաստատող փաստաթուղթ կամ ժամանակավոր վկայական,  բ) օտարերկրյա քաղաքացիների համար` օտարերկրյա պետության կամ միջազգային կազմակերպության կողմից տրված անձնագիր կամ ճամփորդական փաստաթուղթ (միջազգայնորեն ճանաչված) և ՀՀ-ում օրինական բնակությունը հավաստող փաստաթուղթ` մշտական կացության քարտ կամ ժամանակավոր կացության քարտ կամ ՀՀ հատուկ անձնագիր,  գ) քաղաքացիություն չունեցող անձանց համար` օտարերկրյա պետության կողմից տրված ճամփորդական փաստաթուղթ և ՀՀ-ում մշտապես բնակվող քաղաքացիություն չունեցող անձի կացության վկայական կամ ՀՀ-ում օրինական բնակությունը հավաստող փաստաթուղթ` մշտական կացության քարտ կամ ժամանակավոր կացության քարտ կամ ՀՀ հատուկ անձնագիր,  դ) փախստական ճանաչված, ինչպես նաև քաղաքական ապաստանի իրավունք ստացած անձանց համար` կոնվենցիոն ճամփորդական փաստաթուղթ,  ե) ապաստան հայցողի համար` ապաստան հայցողի անձը հաստատող վկայական,  զ) ժամանակավոր պաշտպանություն ստացած փախստականի համար` ժամանակավոր պաշտպանված անձի անձը հաստատող փաստաթուղթ (ժամանակավոր ապաստանի վկայական):  2․ Քննություն ընդունելու համար օրենքով սահմանված պետական տուրքի վճարման անդորրագիր:  3. Գործնական քննություն ընդունելու համար օրենքով սահմանված ծառայության վճարի վճարման անդորրագիր:  4. Վարորդական վկայական տալու համար օրենքով սահմանված պետական տուրքի վճարման անդորրագիր:  5. Վարորդական վկայական ստանալու համար ՀՀ օրենսդրությամբ սահմանված կարգով ուսուցում իրականացնող կազմակերպության (այդ թվում` ռազմաուսումնական հաստատության) կողմից տրված վարորդական դասընթացների ավարտական քննությունները դրական հանձնելու վերաբերյալ փաստաթուղթ (որը պարունակում է ուսուցում իրականացնող կազմակերպության լրիվ անվանումը, հասցեն, պետական գրանցման և (կամ) հարկ վճարողի հաշվեհամարը, վարորդական դասընթացների մասնակցի անձնական տվյալները, ինչպես նաև այն հաստատելու իրավասու անձի ստորագրությունը և կազմակերպության կնիքը)` բացառությամբ «A», «B» և «C» կարգերի ու «AM», «A1», «B1» և «C1» ենթակարգերի տրանսպորտային միջոցներ վարելու վարորդական վկայական ստանալու դեպքերի, որոնց համար նշված ավարտական քննությունները դրական հանձնելու վերաբերյալ փաստաթուղթ չի պահանջվում։  6. Վարորդական վկայական (նոր կարգերի (ենթակարգերի) տրանսպորտային միջոցներ վարելու իրավունք ստանալու որակավորման քննություններին մասնակցելու, վարորդական վկայականի փոխանակման կամ միջազգային վարորդական վկայական ստանալու դեպքում):  7. Վարորդական վկայական ստանալու համար հիմք հանդիսացած փաստաթուղթ (այլ երկրներում ստացած վարորդական վկայականների կորստյան դեպքում կրկնօրինակ տալու համար): |
| Կոնտակտային տվյալներ | 1. ՀՔ և ՏՄՏՓ բաժին (**ք.Երևան, Իսակովի-9),** 2. Երևանի ՀՔ բաժին **(ք.Երևան, Գաջեգործների-76), yerevani.hgb@roadpolice.am**, 3. Կոտայքի ՀՔԲ **(Կոտայքի մարզ, գ.Նոր Գյուղ-1, շ.7/1), kotayki.hgb@roadpolice.am**, 4. Արմավիրի ՀՔԲ **(Արմավիրի մարզ, գ.Նորապատ-5, 3 նրբ.-2), armaviri.hgb@roadpolice.am,** 5. Արտաշատի ՀՔԲ **(Արարատի մարզ, Մխչյան-Հովտաշեն ճանապարհ 1), artashati.hgb@roadpolice.am,** 6. Աշտարակի ՀՔԲ **(ք.Աշտարակ, Ն.Աշտարակեցու-3), ashtaraki.hgb@roadpolice.am,** 7. Գրանցման-հաշվառման և քննական հյուսիսային կենտրոն **(ք. Գյումրի, Թբիլիսյան խճուղի, 2/14 շենք (ՀՀ ՊԵԿ հյուսիսային մաքսատան վարչության շենքում)), gyumrii.hgb@roadpolice.am,** 8. Վանաձորի ՀՔԲ **(ք.Վանաձոր, Լոռվա-1), vanadzori.hgb@roadpolice.am**, 9. Կապանի ՀՔԲ **(ք.Կապան, Գ.Արզումանյան-128բ), kapani.hgb@roadpolice.am**, 10. Սևանի ՀՔԲ **(ք.Սևան, գ.Լճաշենի խաչմերուկ), sevani.hgb@roadpolice.am**, 11. Մարտունու ՀՔԽ **(ք. Մարտունի, Մյասնիկյան 80), martunu.hgb@roadpolice.am**, 12. Իջևանի ՀՔԲ **(ք.Իջևան, Արցախյան-6), ijevani.hgb@roadpolice.am**, 13. Գորիսի ՀՔԽ **(ք.Գորիս, Երևանյան խճ.-3), gorisi.hgb@roadpolice.am**, 14. Վայքի ՀՔԽ **(ք.Եղեգնաձոր, Երևանյան խճ.-2), vayki.hgb@roadpolice.am։**  Հեռ՝ **+(374) 60 838 302։** |
| Գործընթաց | 1.Ֆիզիկական անձի կողմից Ճանապարհային ոստիկանության հաշվառման-քննական ստորաբաժանմանն ուղղված առցանց դիմումի ներկայացում (հերթագրում) **roadpolice.am** էլեկտրոնային կայքի միջոցով։  2.Վարորդական իրավունքի վկայական տրամադրելու տեսական և գործնական քննությունների ընդունում։  3.Վարորդական իրավունքի վկայականի, միջազգային վարորդական իրավունքի վկայականի տրամադրում։ |
| Ծառայության վճար | Վարորդական իրավունքի վկայականի, միջազգային վարորդական իրավունքի վկայականի տրամադրում՝ **12 000 ՀՀ դրամ,**  Վարորդական իրավունքի վկայական ստանալու գործնական քննության ընդունում՝ **10 000 ՀՀ դրամ,**  Պետական մենաշնորհային բնույթի ծառայությունների (գործողությունների) մատուցումը հաստատող փաստաթղթի (վկայականի) տրամադրման համար յուրաքանչյուր քննության ընդունում՝ **3 000 ՀՀ դրամ։** |
| Վճարում | Ծառայության դիմաց վճարումը իրականացվում է ծառայությունը ստանալու համար դիմելու ժամանակ՝ անկանխիկ եղանակով։ |
| Կարգավորումներ | Ծառայությունը համապատասխանաբար կարգավորվում է հետևյալ իրավական ակտերով՝ «Ճանապարհային երթևեկության անվտանգության ապահովման մասին» օրենք,  ՀՀ կառավարության 26.03.2020 թ. թիվ 385-Ն որոշում։ |
| Բողոքարկման ընթացակարգ | Քաղաքացին կարող է իր բողոքը ներկայացնել ծառայության մատուցման արդյունքի կամ այլ ցանկացած խնդրի վերաբերյալ ստորաբաժանման քարտուղարություն անձամբ դիմում ներկայացնելով կամ առցանց եղանակով (**e-request.am** կայքի միջոցով)։ |